CELEX: 62007CJ0307
Language: el
Date: 2008-07-10
Title: Απόφαση του Δικαστηρίου (έκτο τμήμα) της 10ης Ιουλίου 2008. # Επιτροπή των Ευρωπαϊκών Κοινοτήτων κατά Πορτογαλικής Δημοκρατίας. # Παράβαση κράτους μέλους - Οδηγία 89/48/ΕΟΚ - Αναγνώριση των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών - Mη αναγνώριση των πτυχίων για την πρόσβαση στο επάγγελμα του φαρμακοποιού κλινικής βιολογίας - Παράλειψη μεταφοράς στην εσωτερική έννομη τάξη. # Υπόθεση C-307/07.

Απόφαση του Δικαστηρίου (έκτο τμήμα) της 10ης Ιουλίου 2008 – Επιτροπή κατά Πορτογαλίας
      (Υπόθεση C‑307/07)
      «Παράβαση κράτους μέλους – Οδηγία 89/48/ΕΟΚ – Αναγνώριση των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών
         – Mη αναγνώριση των πτυχίων για την πρόσβαση στο επάγγελμα του φαρμακοποιού κλινικής βιολογίας – Παράλειψη μεταφοράς στην εσωτερική έννομη τάξη»
      
      1.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Η κατάσταση
            κατά την εκπνοή της ταχθείσας με την αιτιολογημένη γνώμη προθεσμίας (άρθρο 226 ΕΚ) (βλ. σκέψη 20)
      2.                     Ελεύθερη κυκλοφορία των προσώπων – Ελευθερία εγκαταστάσεως – Εργαζόμενοι – Αναγνώριση των διπλωμάτων τριτοβάθμιας εκπαίδευσης
            που πιστοποιούν επαγγελματική εκπαίδευση ελάχιστης διάρκειας τριών ετών – Πεδίο εφαρμογής της οδηγίας 89/48 (Οδηγία 89/48
            του Συμβουλίου) (βλ. σκέψεις 18, 22 και διατακτ.)
      Αντικείμενο 
      
         
               Παράβαση κράτους μέλους – Παράλειψη μεταφοράς στην εσωτερική έννομη τάξη της οδηγίας 89/48/ΕΟΚ του Συμβουλίου, της 21ης Δεκεμβρίου
                  1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση
                  ελάχιστης διάρκειας τριών ετών (EE 1989, L 19, σ. 16), σε σχέση με το επάγγελμα του φαρμακοποιού που ειδικεύεται σε κλινικές
                  αναλύσεις
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Πορτογαλική Δημοκρατία, παραλείποντας να λάβει όλα τα αναγκαία μέτρα για τη μεταφορά της οδηγίας 89/48/ΕΟΚ του Συμβουλίου,
                     της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν
                     επαγγελματική εκπαίδευση ελάχιστης διάρκειας τριών ετών, όπως τροποποιήθηκε με την οδηγία 2001/19/ΕΚ του Ευρωπαϊκού Κοινοβουλίου
                     και του Συμβουλίου, της 14ης Μαΐου 2001, σε σχέση με το επάγγελμα του φαρμακοποιού κλινικής βιολογίας, παρέβη τις υποχρεώσεις
                     που υπέχει από την οδηγία αυτή.
                  
               
            
         
                  2)
               
               
                  
               
               
                  	Καταδικάζει την Πορτογαλική Δημοκρατία στα δικαστικά έξοδα.